ΔΙΚΑΙΟΛΟΓΗΤΙΚΑ για ΑΔΕΙΕΣ ΔΙΑΤΗΡΗΣΗΣ

1. Αίτηση
2. Υ.Δ. του Ν. 4056/2012 με γνήσιο υπογραφής
3. Αποδεικτικό έναρξης δραστηριοτήτων  στην αρμόδια ΔΟΥ
4. Βεβαίωση από Αρχαιολογία Καρδίτσας
5. Βεβαίωση από Αρχαιολογία Βόλου
6. Πράξη χαρακτηρισμού της έκτασης και τελεσιδικία αυτής, εφόσον στην περιοχή δεν έχουν αναρτηθεί ή θεωρηθεί δασικοί χάρτες. Στην περίπτωση ύπαρξης αναρτημένου ή θεωρημένου δασικού χάρτη, λαμβάνεται υπόψη ο χαρακτήρας ή η μορφή που απεικονίζεται στον χάρτη, σύμφωνα με την παρ. 1 του άρθρου 5 τουν. 4467/2017 (Α΄ 56)  και βεβαιώνεται με Υ.Δ. Μηχανικού. 
7. Όταν πρόκειται για δασικού χαρακτήρα έκταση, ακολουθείται η διαδικασία του επιτρεπτού της επέμβασης και εκδίδεται αρμοδίως απόφαση έγκρισης επέμβασης, σύμφωνα με τις κείμενες διατάξεις της δασικής νομοθεσίας.
8. Έγγραφα που αποδεικνύουν την ιδιοκτησία ή τις νόμιμες προϋποθέσεις χρήσης του γηπέδου της κτηνοτροφικής εκμετάλλευσης, όπως συμβόλαιο και πιστοποιητικό μεταγραφής αυτού ή συμβολαιογραφική πράξη ενοικίασης με μεταγραφή στο οικείο υποθηκοφυλακείο ή απόφαση παραχώρησης ή απόφαση ενοικίασης ή απλό μισθωτήριο, το οποίο πρέπει να έχει υποβληθεί στην αρμόδια Δ.Ο.Υ. ή ιδιωτικό συμφωνητικό το οποίο πρέπει να έχει υποβληθεί στην αρμόδια Δ.Ο.Υ. ή δικαστική απόφαση νομίμως μεταγεγραμμένη ή συμβολαιογραφική δήλωση αποδοχής κληρονομιάς, κληρονομητήριο και έκθεση περιγραφής ακινήτων ή κάθε άλλο έγγραφο που προβλέπεται από την ισχύουσα νομοθεσία και περιέχει εγγραπτέα πράξη σύστασης δικαιωμάτων κυριότητας ή αντίγραφο δήλωσης στοιχείων ακινήτων Ε9.
9. Έγγραφα νομιμότητας υφισταμένων κτιρίων π.χ. οικοδομική άδεια, απόφαση εξαίρεσης από κατεδάφιση , υπαγωγή κλπ. ( δεν απαιτείται στα πρόχειρα καταλύματα)
10. Βεβαίωση στατικής επάρκειας ( δεν απαιτείται στα πρόχειρα καταλύματα)
11. Έγγραφα περιβαλλοντικής αδειοδότησης ανάλογα με την κατηγορία στην οποία κατατάσσεται η κτηνοτροφική εγκατάσταση
12.  Ζωοτεχνική μελέτη η οποία περιλαμβάνει:
· Το είδος και τον αριθμό των ζώων που θα εκτρέφονται στην κτηνοτροφική εγκατάσταση.
· Τον τύπο σταυλισμού των ζώων.
· Τοπογραφικό διάγραμμα του γηπέδου στο οποίο θα κατασκευαστεί η κτηνοτροφική εγκατάσταση.
· Αρχιτεκτονικά σχέδια των κτιριακών εγκαταστάσεων που θα κατασκευαστούν.
· Περιγραφή της παραγωγικής διαδικασίας και του τρόπου διαχείρισης της κτηνοτροφικής εγκατάστασης.
· Την τήρηση των ελαχίστων αποστάσεων μεταξύ της κτηνοτροφικής εγκατάστασης και χώρων ή δραστηριοτήτων του Παραρτήματος του άρθρου 20, καθώς και πηγών ύδατος.
13. Βεβαίωση από τον Δήμο ότι η εγκατάσταση υπάρχει στην συγκεκριμένη θέση πριν από τις 12/03/2012 και από τότε έως και σήμερα λειτουργεί στην ιδία θέση
14. Δήλωση ΟΣΔΕ 2011 και 2012
15. Αντίγραφο μητρώου εκμετάλλευσης αιγοπροβάτων από το κτηνιατρείο
16. Αποδεικτικά μεταβίβασης των ζώων από το κτηνιατρείο


